
VENDIM
Nr. 1134, datë 24.12.2020
PËR PËRDORIMIN E FONDIT TË RINDËRTIMIT PËR FINANCIMIN E RINDËRTIMIT/RIKONSTRUKSIONIT TË OBJEKTEVE ARSIMORE, NË BASHKINË TIRANË DHE CAKTIMIN E BASHKISË TIRANË SI NJËSI ZBATUESE
Në mbështetje të nenit 100 të Kushtetutës, të neneve 13, shkronja “b”, nënndarjet “i” dhe “iii”, 16 dhe 36, të aktit normativ nr. 9, datë 16.12.2019, të Këshillit Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 88/2019, “Për buxhetin e vitit 2020”, të ndryshuar, me propozimin e ministrit të Shtetit për Rindërtimin, Këshilli i Ministrave
VENDOSI:

1. Përdorimin e fondit të rindërtimit, për financimin e rindërtimit/rikonstruksionit të objekteve arsimore, në Bashkinë Tiranë, në vlerën 1 608 555 182 (një miliard e gjashtëqind e tetë milionë e pesëqind e pesëdhjetë e pesë mijë e njëqind e tetëdhjetë e dy) lekë pa TVSH,  përkatësisht, për:

a) ndërtimin e godinës TIP në RSU Nr. 1 (Nr. 15), në vlerën 313 436 038 (treqind e trembëdhjetë milionë e katërqind e tridhjetë e gjashtë mijë e tridhjetë e tetë) lekë pa TVSH; 

b) ndërtimin e godinës TIP në RSU Nr. 1 (Nr. 16), në vlerën 311 425 288 (treqind e njëmbëdhjetë milionë e katërqind e njëzet e pesë mijë e dyqind e tetëdhjetë e tetë) lekë pa TVSH; 

c) ndërtimin e godinës TIP në RSU Nr. 1 (Nr. 18), në vlerën 311 425 288 (treqind e njëmbëdhjetë milionë e katërqind e njëzet e pesë mijë e dyqind e tetëdhjetë e tetë) lekë pa TVSH; 

ç) rikonstruksionin e godinave “Nr. 20–21; Nr. 22–23”, në RSU Nr. 1, në vlerën 456 772 100 (katërqind e pesëdhjetë e gjashtë milionë e shtatëqind e shtatëdhjetë e dy mijë e njëqind) lekë pa TVSH; 

d) ndërtimin e shkollës 9-vjeçare “Dritas”, në vlerën 215 496 468 (dyqind e pesëmbëdhjetë milionë e katërqind e nëntëdhjetë e gjashtë mijë e katërqind e gjashtëdhjetë e tetë) lekë pa TVSH.
2. Përdorimi i fondit të rindërtimit, miratuar për vitin 2020, për financimin e rindërtimit/rikonstruksionit të objekteve arsimore, sipas pikës 1 të këtij vendimi, i transferohet Bashkisë Tiranë në formën e transfertës së pakushtëzuar, në vlerën 321 711 036 (treqind e njëzet e një milionë e shtatëqind e njëmbëdhjetë mijë e tridhjetë e gjashtë) lekë pa TVSH dhe përballohet nga shpenzimet e fondit të rindërtimit.

3. Caktimin e Bashkisë Tiranë si njësi zbatuese për financimin e rindërtimit /rikonstruksionit të objekteve arsimore, sipas pikës 1, të këtij vendimi.

4. Ngarkohen ministri i Shtetit për Rindërtimin, Ministria e Financave dhe Ekonomisë dhe Bashkia Tiranë për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

